În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția de Impozite și Taxe Locale formulează următorul

**RAPORT DE SPECIALITATE**

**la proiectul de hotărâre privind** zonarea fiscală a Municipiului Satu Mare

În conformitate cu prevederile:

- Legii nr. 227/2015 privind Codul fiscal, cu modificările și completările ulterioare;

- Hotărârii Guvernului nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările și completările ulterioare;

- Legii nr. 207/2015 privind Codul de procedură fiscală, cu modificările și completările ulterioare;

- Legii nr. 273/2006 privind finanțele publice locale, cu modificările și completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

Luând în considerare următoarele:

- faptul că din anul 2019, anul ultimei zonări a Municipiului Satu Mare și până în prezent, în urma programelor de dezvoltare urbană a Municipiului Satu Mare, zonele rezidențiale s-au extins, în principal ca urmare a investițiilor în alimentarea cu apă potabilă, canalizare, gaz și energie electrică, asfaltare, dezvoltându-se astfel cartiere de locuințe asigurate cu utilități,

- propunerile formulate de către compartimentele din cadrul Primăriei Municipiului Satu Mare,

se impune o ajustare a zonării fiscale a intravilanului Municipiului Satu Mare, rezonare în urma căreia impozitarea clădirilor și terenurilor situate în aceste zone să fie corespunzătoare noii situații.

Prin aprobarea proiectului de hotărâre privind zonarea Municipiului Satu Mare se va crea o diferență de impozitare, după cum urmează:

Dintre străzile de pământ care vor trece într-o zonă de impozitare superioară, modificarea debitului la impozitul pe clădiri rezidențiale se prezintă astfel:

|  |  |  |  |  |
| --- | --- | --- | --- | --- |
| **Nr. crt.** | **Denumire stradă**  **coeficient anterior -> coeficient actual** | **Zona anterioară** | **Zona  propusă** | **Modificare**  **estimată a debitului**  **-lei-** |
| 1 | ACS ALAJOS 2,1->2,3 | D | B | 13.759->15.069 |
| 2 | DANA 2,1->2,2 | D | C | 1.637->1.714 |
| 3 | FLUTURILOR 2,1->2,3 | D | B | 10.593->11.602 |
| 4 | HAIDUCILOR 2,1->2,2 | D | C | 4.861->5.092 |
| 5 | IRIS 2,1->2,2 | D | C | 2.509->2.628 |
| 6 | KAFKKA MARGIT 2,1->2,2 | D | C | 13.339-> 13.974 |
| 7 | KRUDY GYULA 2,1->2,2 | D | C | 10.522->11.023 |
| 8 | MAHATMA GANDI 2,1->2,3 | D | B | 26.777->29.327 |
| 9 | MARIA 2,1->2,2 | D | C | 11.182->11.714 |
| 10 | MATEI BASARAB 2,1->2,3 | D | B | 2.729->2.988 |
| 11 | MIERLEI 2,1->2,2 | D | C | 8.245->8.637 |
| 12 | POIENILOR 2,1->2,3 | D | B | 3.582->3.923 |
| 13 | REGELE FERDINAND 2,1->2,2 | D | C | 1.134->1.188 |
| 14 | SOCULUI 2,1->2,2 | D | C | 3.485->3.650 |
| 15 | VIILOR 2,1->2,2 | D | C | 6.665->6.982 |

Pe lângă aceste străzi, au mai fost propuse ajustări pe anumite zone în funcție de dezvoltarea urbană din acele zone. Noile zone se regăsesc în cuprinsul Anexei nr.1 la proiectul de hotărâre.

În urma adoptării proiectului de hotărâre se va obține în anul 2025 o diminuare a suprafețelor înregistrate în zona de impozitare “D”, care are în prezent următoarea structură :

* suprafețe clădiri aparținând persoanelor fizice: 416.633 m.p.
* suprafețe teren aparținând persoanelor fizice: 6.674.719 m.p.
* suprafețe teren aparținând persoanelor juridice: 6.906.666 m.p. ,

aceste suprafețe, urmând a se regăsii în anul 2025 în zonele de impozitare “B” și “C”.

Aceste ajustări ale zonei de impozitare vor asigura o impozitare mai potrivită condițiilor nou create și va realiza o mai bună echitate fiscală pentru cetățenii din municipiul Satu Mare.

Raportat și la prevederile art. 7 alin.(1), alin. (2) din Legea nr. 52/2003 privind transparența decizională în administrația publică, republicată, cu modificările și completările ulterioare, proiectul de hotărâre face obiectul transparenței decizionale.

Analizând toate prevederile saleproiectul de hotărâre, se înaintează Consiliului Local al Municipiului Satu Mare, cu propunere de aprobare.

**Director executiv**

ec. Vasile-Claudiu TINCU

|  |  |
| --- | --- |
| **Șef Serviciu**  **Impunere Constatare Control**  ec. Sorin CRIȘAN | **Șef Serviciu**  **Evidența Veniturilor, Urmărire**  **și Executare Silită**  Jr. Mirel DAN |
|  | |